**

 **REPUBLIKA HRVATSKA**

**SPLITSKO-DALMATINSKA ŽUPANIJA**

 **OPĆINA PODSTRANA**

 **OPĆINA PODSTRANA**

 **Općinsko vijeće**

**PREDMET:** Prijedlog III. Izmjena i dopuna Plana upravljanja pomorskim dobrom na području Općine Podstrana za razdoblje 2024.-2028. godine

**PRAVNI TEMELJ:** Zakon o pomorskom dobru i morskim lukama, Uredba o vrstama djelatnosti i visini minimalne naknade za dodjelu dozvola na pomorskom dobru

**NADLEŽNOST ZA**

**DONOŠENJE:** Općinsko vijeće

**PREDLAGATELJ:** Općinski načelnik

**STRUČNA OBRADA:** Upravni odjel za pravne poslove i strateško upravljanje

**PREDMET: Obrazloženje prijedloga III. izmjena i dopuna Plana upravljanja pomorskim dobrom na području Općine Podstrana za razdoblje 2024.-2028. godine**

Ovaj akt se donosi sukladno članku 39. Zakona o pomorskom dobru i morskim lukama (Narodne novine, broj 83/23) kojim je propisano obveza izvršnog tijela jedinice lokalne samouprave izraditi Prijedlog plana upravljanja pomorskim dobrom za iduće razdoblje od pet godina, koji sadrži planirane aktivnosti na pomorskom dobru i prioritete njihove realizacije, izvore sredstava za njihovu realizaciju, plan održavanja, dohranjivanja plaža i gradnje na pomorskom dobru, plan davanja dozvola na pomorskom dobru i plan nadzora ovlaštenika dozvola na pomorskom dobru, te provesti javno savjetovanje u skladu s propisom.

Ove III. izmjene i dopune Plana upravljanja pomorskim dobrom na području Općine Podstrana za razdoblje 2024-2028. godine (dalje: Plan) ne mijenjaju dohranjivanje plaža i planiranu gradnju na pomorskom dobru pa nisu potrebne prethodne suglasnosti nadležnih upravnih odjela Splitsko-dalmatinske županije.

III. izmjene i dopune Plana predlažu se radi usklađenja roka važenja dozvola na pomorskom dobru za one mikrolokacije i djelatnosti za koje su Planom propisane petogodišnje dozvole na pomorskom dobru, a da po natječaju i ponovljenom natječaju u 2024. godini nije izdana dozvola. Jednako tako, treba predvidjeti mogućnost dodjele dozvole na pomorskom dobru nakon ukidanja izdane dozvole. Naime, sve dozvole moraju vrijediti do isteka razdoblja važenja Plana, a uvažavajući okolnost da će se za pojedine mikrolokacije tek dodjeljivati dozvole na pomorskom dobru, kao i mogućnost da dodijeljene dozvole budu ukinute, slijedom čega u raspisu novog natječaja broj godina na koji se dozvola dodjeljuje neće biti pet, već četiri ili manje (ovisno o godini raspisa natječaja) predloženo je izmijeniti Plan na način da rok važenja dozvole na pomorskom dobru bude sukladan razdoblju važenja Plana.

Kroz III. izmjene i dopune Plana uvodi se dodatno obavljanje djelatnosti na pomorskom dobru putem dozvole na mikrolokacijama A i I, uvrštava se obavljanje djelatnosti na mikrolokaciji C na kojoj ranije nije bilo planirano davanje dozvole na pomorskom dobru te se planira izdavanje dozvole za obavljanje djelatnosti trgovine putem „pokretnih prodavača“ odnosno pružanje ugostiteljskih usluga na kolicima i to na mikrolokacijama A, I,T,W.

Naposljetku, novom Uredbom o vrstama djelatnosti i visini minimalne naknade za dodjelu dozvola na pomorskom dobru (Narodne novine broj 16/2024) koja je donesena nakon donošenja Plana predviđeno je da montažni objekt može imati konstruktivno povezanu nadstrešnicu do 20 m2, koja se postavlja na odgovarajuću potkonstrukciju koja leži na izvornoj podlozi pomorskog dobra, pa je i u tom dijelu bilo potrebno izmijeniti odnosno dopuniti Plan.

Općinski načelnik dana 18. listopada 2024. godine donio je Odluku o upućivanju nacrta prijedloga III. Izmjena i dopuna Plana upravljanja pomorskim dobrom na području Općine Podstrana za razdoblje 2024-2028. godine na savjetovanje s javnošću. Informacija o upućivanju nacrta prijedloga III. Izmjena i dopuna Plana upravljanja pomorskim dobrom na području Općine Podstrana za razdoblje 2024-2028. godine na savjetovanje s javnošću, zajedno sa nacrtom prijedloga objavljena je dana 20. listopada 2024. godine na [www.podstrana.hr](http://www.podstrana.hr) i na oglasnoj ploči Općine Podstrana radi provedbe savjetovanja sa javnošću u trajanju od 30 dana, odnosno od dana 21. listopada do 19. studenog 2024. godine. Zainteresirana javnost svoje primjedbe i prijedloge mogla je dostaviti putem obrasca sudjelovanja u savjetovanju na adresu elektronske pošte pisarnica@podstrana.hr zaključno sa 19. studenog 2023. godine.

U razdoblju savjetovanja s javnošću zaprimljena su 3 prijedloga, od čega je jedan implementiran u konačni prijedlog III. Izmjena i dopuna Plana te je sukladno obvezi iz članka 11. Zakona o pravu na pristup informacijama („Narodne novine“ broj 25/13, 85/15), o provedenom savjetovanju sa javnošću sastavljeno Izvješće koje je objavljeno na mrežnoj stranici i oglasnoj ploči Općine Podstrana dana 22. studenog 2024. godine.

Člankom 11. stavak 4. Zakona o pravu na pristup informacijama propisano je da se izvješće o provedenom savjetovanju obvezno dostavlja tijelu koje donosi opći akt, slijedom čega se isti općinskom vijeću prilaže u prijedlog Odluke.

Slijedom svega navedenog, predlaže se donijeti sljedeći akt:

Na temelju članka 39. Zakona o pomorskom dobru i morskim lukama (“Narodne novine” broj 83/23) i članka 46. Statuta Općine Podstrana (Službeni glasnik Općine Podstrana, broj 07/21,21/21,04/23), Općinsko vijeće Općine Podstrana na 34. sjednici održanoj dana 02. prosinca 2024. godine donosi

**III. IZMJENE I DOPUNE PLANA UPRAVLJANJA POMORSKIM DOBROM NA PODRUČJU OPĆINE PODSTRANA ZA RAZDOBLJE 2024. – 2028. GODINE**

**Članak 1.**

U Planu upravljanja pomorskim dobrom na području Općine Podstrana za razdoblje 2024.-2028. godine („Službeni glasnik Općine Podstrana“ broj 03/24, 12/24, 17/24) mijenja se članak 8. stavak 7 i sada glasi:

„Dozvole na pomorskom dobru daju se na rok 5 godina, osim za djelatnosti za koje je ranije izdano višegodišnje koncesijsko odobrenje i za djelatnosti za koje nije izdana ili je ukinuta dozvola na pomorskom dobru, u kojem slučaju se dozvola na pomorskom dobru daje na onoliko godina koliko preostaje do isteka razdoblja važenja Plana.“

**Članak 2.**

U Planu upravljanja pomorskim dobrom na području Općine Podstrana za razdoblje 2024.- 2028. godine (Službeni glasnik Općine Podstrana“ broj 03/24, 12/24, 17/24) u Glavi V. PLAN DAVANJA DOZVOLA NA POMORSKOM DOBRU u članku 10. u tablici za **mikrolokaciju A mijenja se redni broj 3**. i sada glasi:

|  |  |  |  |  |  |  |  |
| --- | --- | --- | --- | --- | --- | --- | --- |
| 3. | 6297 | Montažni objekti broj 1,2,3, svaki do 12 m2 ugostiteljsko-trgovačke namjene | Ugostiteljska djelatnost pripreme i usluživanja pića i hrane/trgovina na malo izvan prodavaonica | Po komadu |  3 | 3 |  4 |
| Pripadajuća terasa montažnog objekta broj 2  | Pripadajuća terasa objekta | Po m2 | 10 m2 | 1 |

**Članak 3.**

U Planu upravljanja pomorskim dobrom na području Općine Podstrana za razdoblje 2024.- 2028. godine (Službeni glasnik Općine Podstrana“ broj 03/24, 12/24, 17/24) u Glavi V. PLAN DAVANJA DOZVOLA NA POMORSKOM DOBRU u članku 10. u tablici za **mikrolokaciju A dodaje se redni broj 30**. i sada glasi:

|  |  |  |  |  |  |  |  |
| --- | --- | --- | --- | --- | --- | --- | --- |
| R.b. | Čst.zem. | Sredstvo | Djelatnost | Obračunska jedinica | Količina | Broj dozvola | Rok dozvole (godine) |
| 30. |   6297 | Kajak | Iznajmljivanje opreme za rekreaciju i sport | po komadu |  12 |  1 |  4 |

**Članak 4.**

U Planu upravljanja pomorskim dobrom na području Općine Podstrana za razdoblje 2024.-2028. godine (Službeni glasnik Općine Podstrana“ broj 03/24, 12/24, 17/24) u Glavi V. PLAN DAVANJA DOZVOLA NA POMORSKOM DOBRU u članku 10. za mikrolokaciju C briše se tekst „**Na Mikrolokaciji C** nije planirano davanje dozvola na pomorskom dobru.“, te se **dodaje tablica** koja glasi:

|  |  |  |  |  |  |  |  |
| --- | --- | --- | --- | --- | --- | --- | --- |
| R.b. | Čst.zem. | Sredstvo | Djelatnost | Obračunska jedinica | Količina | Broj dozvola | Rok dozvole (godine) |
| 1. | 6298/6 | Skuter, dječji skuter | Iznajmljivanje opreme za rekreaciju i sport | po komadu | 3 | 1 | 4 |

**Članak 5.**

U Planu upravljanja pomorskim dobrom na području Općine Podstrana za razdoblje 2024.-2028. godine (Službeni glasnik Općine Podstrana“ broj 03/24, 12/24, 17/24) u Glavi V. PLAN DAVANJA DOZVOLA NA POMORSKOM DOBRU u članku 10. u tablici za **mikrolokaciju I dodaju se redni broj 10. i 11.** koji glase:

|  |  |  |  |  |  |  |  |
| --- | --- | --- | --- | --- | --- | --- | --- |
| 10. | 5181/1 | Ambulantna prodaja „4“ – pokretna naprava za prodaju fritula | Ugostiteljska djelatnost pripreme i usluživanja pića i hrane | po komadu | 1 | 1 | 4 |
| 11. | 6276 | Daska za jedrenje, SUP i sl. | Iznajmljivanje opreme za rekreaciju i sport | po komadu | 2 | 1 | 4 |

**Članak 6.**

U Planu upravljanja pomorskim dobrom na području Općine Podstrana za 2024.-2028. godine u Glavi V. PLAN DAVANJA DOZVOLA NA POMORSKOM DOBRU u članku 10. u tablici za **mikrolokaciju Y. u rednom broju 2. mijenja se količina te sada glasi: 10/5.**

**Članak 7.**

U Planu upravljanja pomorskim dobrom na području Općine Podstrana za 2024.-2028. godine u Glavi V. PLAN DAVANJA DOZVOLA NA POMORSKOM DOBRU **u članku 10.** iza tablice za mikrolokaciju Z **dodaje se tekst koji glasi**:

„Utvrđuju se sljedeće lokacije za obavljanje ugostiteljske djelatnosti pružanja usluga na kolicima ili sličnim naprava i djelatnosti trgovine na malo izvan prodavaonica pokretnim prodajom putem pokretnih prodavača“:

|  |  |  |  |  |  |  |  |
| --- | --- | --- | --- | --- | --- | --- | --- |
| Mikrolokacija | Čst.zem. | Sredstvo | Djelatnost | Obračunska jedinica | Količina | Broj dozvola | Rok dozvole (godine) |
| A, I, T, W  | 1081/105181/15179/15179/14 | Ugostiteljska kolica ili slična naprava „U1“ | Ugostiteljska djelatnost pripreme i usluživanja piće i hrane | po komadu | 4 | 1 | 4 |
| A, I, T, W | 1081/105181/15179/15179/14 | Ugostiteljska kolica ili slična naprava „U2“ | Ugostiteljska djelatnost pripreme i usluživanja piće i hrane | po komadu | 4 | 1 |  4 |
| A, I, T, W | 1081/105181/15179/15179/14 | Pokretni prodavači „P1“ | Trgovina na malo izvan prodavaonica | po komadu | 4 | 1 |  4 |
| A, I, T, W | 1081/105181/15179/15179/14 | Pokretni prodavači „P2“ | Trgovina na malo izvan prodavaonica | po komadu | 4 | 1 | 4 |

**Članak 8.**

U Planu upravljanja pomorskim dobrom na području Općine Podstrana za razdoblje 2024. – 2028. (Službeni glasnik Općine Podstrana“ broj 03/24, 12/24, 17/24) u članku 10. tekst „ Kiosk ne smije biti tlocrtne površine veće od 12 m2, mora biti pravilnog oblika i izgledati sukladno Odluci o izgledu i poziciji pokretnih ugostiteljskih radnji na području Općine Podstrana („Službeni glasnik Općine Podstrana“ broj 4/2010) te mora imati Rješenje o tipskom objektu“. mijenja se i sada glasi:

„*Kiosk ne smije biti tlocrtne površine veće od 12 m2, mora biti pravilnog oblika i izgledati sukladno Odluci o izgledu i poziciji pokretnih ugostiteljskih radnji na području Općine Podstrana („Službeni glasnik Općine Podstrana“ broj 4/2010). Kiosk može imati konstruktivno povezanu nadstrešnicu do 20 m2, a postavlja se na odgovarajuću potkonstrukciju koja leži na izvornoj podlozi.“*

**Članak 9.**

Ove III. Izmjene i dopune Plana upravljanja pomorskim dobrom na području Općine Podstrana za razdoblje 2024.-2028. godine stupaju na snagu osmog dana od dana objave u Službenom glasniku Općine Podstrana.

KLASA: 024-02/24-01/13 Predsjednik

URBROJ: 2181-39-01-24-07 Općinskog vijeća:

Podstrana, 02. prosinca 2024. godine Zdravko Galić